A közepes jövedelem csapdája. Így hangzik az a félelmetes mondat, amitől a felzárkózó gazdaságok és azok kormányai rettegnek. Az Európai Újjáépítési és Fejlesztési Bank (EBRD) arra figyelmeztet, hogy ez a jelenség meggátolja a közepes jövedelmű országokat, hogy szintet lépjenek. Noha a közép- és kelet-európai térség teljesít a legjobban, azért nekik is sokat kell tenni azért, hogy tovább fejlődhessenek. Az EBRD Magyarországgal kapcsolatban is bemutatott pár érdekes tendenciát.